Pénzügy

Az eVIR pénzügy modulja sokkal inkább a vezetői számvitel szemléletét követi és nem a pénzügyi számvitel elvárásainak felel meg. Ennek megfelelően:

Pénzügyi számvitel	Vezetői számvitel
Szabályozás alapja:	Számviteli Törvény	A menedzsment igénye
Felhasználható:	Külső és belső felhasználók	csak belső felhasználók
Idő:	Múlt	Jelen, jövő
Vizsgált időszak	1 év	Igény szerint
Vizsgált terület:	A cég vagy cégcsoport	Cégen belüli egyes részlegek
Fő hangsúly:	Pontosság	Gyorsaság, naprakészség, döntéstámogatás
Alapkövetelmény:	Objektivitás, valósághűség	Tárgyszerűség, hasznosíthatóság
A mérés egysége:	Pénz	Pénz, természetes mértékegység, minőségi mutatók
A kimutatások jellege:	Standardizált	A menedzsment igényeinek megfelelően kialakított és rugalmasan változtatható
Az adatok jellege:	Számviteli, elsősorban a szakemberek számára értelmezhető	Nem számviteli szakemberek számára is értelmezhető

Az eVIR pénzügyi része egy komplex rendszer, amely abban az esetben tud igazán jól és hatásosan működni, ha annak minden része használatban van. Főbb elemei:

Vevői és szállítói számla nyilvántartás → Számla nyilvántartás

Házipénztárak → Házipénztár kezelés

Bankszámlák → Bankszámla kezelés

Egyéb kiadások és bevételek → Egyéb bizonylatok

Lekérdezések, összesítések → Pénzügyi lekérdezések

Értesítések, felszólítások → Pénzügyi levelek

A funkcionalitás rövid összefoglalása:

A vevői számlák automatikusan importálásra kerülnek, amikor kiállításra kerül a bizonylat a rendszerben.

A szállítói számlák adatait manuálisan kell rögzíteni, de igény esetén ezt kombinálni lehet a raktári bevételezés utáni félautomata importálással.

A számlák teljesítettségét a házipénztárakon és/vagy bankszámlákon keresztül lehet kezelni, vagy pedig le lehet zárni őket.

A lekérdezések, statisztikák ezekből az adatokból fognak dolgozni.

Beállítások

Mielőtt el kezdenénk használni a pénzügyi részt, néhány alapbeállítást el kell végezni a Pénzügyi törzsadatok-ban. Ezek a következők:

Pénztár

Törzsadatok → Pénzügyi → Pénztár menüpontban létre kell hozni legalább 1 házipénztárt.

A pénztárba a kezdő egyenleget egy bevételi pénztárbizonylat kiállításával lehet elhelyezni.

Bank

Törzsadatok → Pénzügyi → Bank menüpontban fel kell venni legalább 1 bankszámlát.

A bankszámla létrehozásával egyidejűleg automatikusan létrejön egy kezdő egyenleg nevű bizonylat, aminek a dátuma megegyezik a létrehozás dátumával.
Ha ez a dátum nem megfelelő, akkor a további bankbizonylatok rögzítése előtt még adatbázis szinten módosítható, de a későbbiek folyamán erre már nincs lehetőség! A kezdő egyenleg összegét a Pénzügy → Bank → Nyitott bizonylatok listája menüpontból elindulva lehet megadni.

Tételtípusok

A rendszer telepítésekor néhány alapértelmezett tételtípus beállításra kerül (pl. árubeszerzés, üzemanyag, stb.). Ha a későbbi lekérdezésekhez nem ezekre a tétel típusokra van szükség, akkor ezeket is módosítani lehet a Törzsadatok → Pénzügyi → Tételtípusok menüpont alatt.

Pénzügyi levelek: pénzügyi egyenlegértesítő és fizetési felszólítás

A használatba vételhez nem szükséges, de előbb-utóbb javasolt a Törzsadatok → Pénzügyi → Kintlévőség menüpontban a fizetési felszólítások sablonjait elkészíteni, valamint a Törzsadatok → Pénzügyi → Késedelmi kamat menüpontban a kamatlevelek sablonját is rögzíteni.